[{"text_idx": "#000000", "text": "Minu ilus elu maal blogi"}, {"text_idx": "#000001", "text": "Mis po\u0303hjusel ma 1712\u20ac laenutushu\u0308vitise saamise pa\u0308rast kurvastada julgen?"}, {"text_idx": "#000004", "text": "Pean a\u0308ra u\u0308tlema, et aastaid oli mu laenutuste edetabeli eesma\u0308rgiks Erik Tohvrist paremale kohale jo\u0303uda ja sel aastal nii la\u0308kski. Ilmselt ku\u0308ll ma\u0308ngib rolli ka see, et tema enam uusi teoseid ei kirjuta ... Aga no ega eelmised seeto\u0303ttu va\u0308hem populaarsed pole."}, {"text_idx": "#000005", "text": "Mitmed esireas olevad autorid on lastekirjanikud, kelle teosed on koolides soovitusliku/kohustusliku lugemise ning \"Lugemisisu\" programmi nimekirjas. Eks igasugu nimekirjad on iga autori jaoks lugejateni jo\u0303udmisel abiks, sest raamatuid on ju teatavasti va\u0308ga palju ning kui va\u0308ga su\u0308venenud pole, siis ongi keeruline valida. Seda rohkem on mul po\u0303hjust ro\u0303o\u0303mustada, et minu teosed ka ikka nii paljude lugejateni on jo\u0303udnud."}, {"text_idx": "#000006", "text": "Laenutushu\u0308vitiste kohta saab teha ka teise nimekirja. Nimelt laenutuste oma. Kuna laenutushu\u0308vitist makstakse vastavalt sellele, milline on autori osa teoses, siis na\u0308iteks lasteraamatute autorid saavad tihti hu\u0308vitist va\u0308hem, kuigi laenutusi rohkem, sest jagatavast tasust saab osa ka illustraator."}, {"text_idx": "#000017", "text": "... ja\u0308rgmiste 1595 autori teoste laenutused..."}, {"text_idx": "#000019", "text": "Kui nu\u0308u\u0308d aga selle aasta kurvastamise po\u0303hjuse juurde tulla, siis toome siia vo\u0303rdluseks numbrid, et millised olid minu raamatute laenutuste kogused eelmistel aastatel ja millised summad selle eest laekusid."}, {"text_idx": "#000020", "text": "Minu raamatute laenutused ja laekumised:"}, {"text_idx": "#000021", "text": "Laenutushu\u0308vitise teema ka\u0308sitlemine oleneb ilmselt sellest, millena seda raha ka\u0308sitleda. Kui me ra\u0308a\u0308gime niisama maast leitud rahast, mis ilmub kirjaniku pangakontole nii, et ta ise midagi ei tee, siis on iga summa tore ja a\u0308ge ja vahva."}, {"text_idx": "#000022", "text": "Kui aga mo\u0303elda nii, nagu selgitab Autorihu\u0308vutisfondi tegevjuht Ainiki Va\u0308ljataga, et laenutushu\u0308vitis on summa, mida makstakse selle eest, et autoril pole o\u0303igust keelata oma teose tasuta kasutamist, tundub asi veidi teistsugune. AHF lehel on kirjas, et:"}, {"text_idx": "#000023", "text": "Seega laenutused tulevad sellest, et raamat on u\u0308ks kord ostetud ja seda kasutatakse korduvalt no\u0308 sama tasu eest. Nii vo\u0303ttes kerkib ko\u0303rvale ku\u0308simus, et kui palju oleks kirjaniku ja kirjastaja tulu siis, kui ko\u0303ik need inimesed raamatu ostaksid. Minu puhul na\u0308iteks kui mo\u0303tleme, et umbes 250-300 raamatukogu asemel need 13865 inimest raamatu ostaksid ... Ja\u0308llegi- ei arvuta rohkem!"}, {"text_idx": "#000024", "text": "Loomulikult vo\u0303ib o\u0308elda, et autor vo\u0303iks ju keelata raamatukogudesse oma raamatute mu\u0308u\u0308mise ... vo\u0303i vo\u0303iks ka u\u0308ldse raamatute mu\u0308u\u0308mise ning kirjutamise lo\u0303petada, aga ... kas see on lugejate ning u\u0308ldisemalt kultuuri arengu huvides?"}, {"text_idx": "#000025", "text": "Laenutushu\u0308vitis on riiklik toetus meie kultuuri ja eestikeelse kirjaso\u0303na heaks. Seda ma\u0308rgilisem on, et selline summade va\u0308hendamine on toimunud u\u0308leriigilisel raamatukogude aastal. Kirjanik Triin Tammert on enda artiklis ha\u0308sti va\u0308lja toonud, et kui lasteraha suurendamiseks ollakse valmis panustama miljoneid, aga autorid pole enam vo\u0303imelised omakeelseid teoseid looma, siis mis keeles need lapsed pa\u0308rast ra\u0308a\u0308givad ja millises keeleruumis kasvavad? Toetame laste \"tootmist\", aga mitte seda, kuidas neid lapsi kasvatatakse (jah, mul on 5 last ning igasugune lisaraha on va\u0308ga hea, aga ma EI TOETA lihtsalt niisama raha jagamist selle ja\u0308rgi, et sul on lapsed, vaid pigem selle ja\u0308rgi, kuidas ja milliseks neid lapsi kasvatatakse ehk lastega seotud konkreetsete kulude katmist, na\u0308iteks huvihariduse vo\u0303imaldamist)."}, {"text_idx": "#000026", "text": "Ma olen alati toetanud raamatukogude kasutamist. Nii kirjaniku kui kirjastajana ra\u0308a\u0308gin sellest, et ko\u0303iki raamatuid ei pea koju ostma. Kui aga raamatukogudele toetumine ta\u0308hendab seda, et kirjanikeni jo\u0303udev summa u\u0308ha va\u0308heneb, siis ongi fakt see, et uusi ja ha\u0308id raamatuid varsti enam ei tule. Jah, oma raha eest vo\u0303ib lo\u0303putult midagi va\u0308lja anda, aga kui soovime, et ilmuksid teosed, mille kirjutamisele kirjanik ka keskendub, siis keegi peab kusagil selle kinni maksma. U\u0308ksko\u0303ik, kui halvasti see ko\u0303lab."}, {"text_idx": "#000027", "text": "Vo\u0303i vastupidi - kinnimaksmisest ra\u0308a\u0308kimine pole halb. Suhtugem siis nii, et ka kirjutamine on to\u0308o\u0308. Seda ei suuda ja oska teha igau\u0308ks. Seda ei taha igau\u0308ks teha. Samas vo\u0303ib pea igau\u0308ks nimetada raamatu, mille lugemine ta elu muutis, ta\u0308iendas, aitas asju teisiti na\u0308ha. Raamatutel on oluline roll meie eludes. Need aitavad meil iseennast ja u\u0308mbritsevat maailma mo\u0303ista. Isegi praegusel nutiajastul."}, {"text_idx": "#000028", "text": "Kirjanikuna koolides vo\u0303i raamatukogudes kohtumas ka\u0308ies pean alati vastama ku\u0308simusele, et kuidas saada lapsed lugema. Minu esimene vastus on muidugi, et na\u0308idake ise eeskuju. Lugev lapsevanem on esimene ja ko\u0303ige parem viis, kuidas lapsed lugema saada."}, {"text_idx": "#000029", "text": "Ja\u0308rgmine u\u0308limalt oluline asi on o\u0303ige raamat. Igau\u0308he jaoks tuleb leida raamat, mis just teda ko\u0303netab ja autor, kes just tema keeles ra\u0308a\u0308gib. Eesti Noortekirjanduse U\u0308hinguga oleme viimastel aastatel a\u0308ra teinud va\u0308ga palju to\u0308o\u0308d, et aidata tutvustada nii noorteraamatuid kui noortekirjanikke. Meie videoid saad vaadata ENU\u0308 Youtube lehelt. Just sellepa\u0308rast, et huvilised oma o\u0303ige raamatu ning autorini jo\u0303uaksid ja et lugemiselamus ei ja\u0308a\u0308ks saamata lihtsalt seeto\u0303ttu, et inimene ei teadnud teda huvitavast raamatust vo\u0303i autorist. Nii saab ka igale inimesele o\u0303ige raamatu leidmine olla eraldi tegevus."}, {"text_idx": "#000030", "text": "Aga seda on raske teha, kui meile ja\u0308a\u0308vad vaid autorid, kes peavad muu to\u0308o\u0308ga oma kirjutamise lo\u0303bu kinni maksma vo\u0303i need, kes kirjutavad midagi lihtsalt seeto\u0303ttu, et neil on piisavalt raha, et seda teha. Olen varem kirjutanud riigikirjanike teemal ja sellest, kuidas igau\u0308ks saaks endale oma riigikirjaniku valida. Vo\u0303i siis ongi valik, et kirjutama ja\u0308a\u0308vad need mo\u0303ned, kes kusagil va\u0308lja valitakse ja kes riigilt selleks raha saavad."}, {"text_idx": "#000032", "text": "Meil poleks mo\u0303tet sel teemal ra\u0308a\u0308kida, kui eeldaksime, et inimesed teevad oma valiku ostusotsustega. Ehk et kirjanikud, kes piisavalt mu\u0308u\u0308vad, need elavad kirjanikena edasi ja kirjutavad oma teoseid. Kui aga usume, et tasuta ka\u0308ttesaadavad raamatukogud on meie rahvuse ja kultuuri sa\u0308ilimise jaoks olulised, siis ei saa sellest teemast niisama mo\u0308o\u0308da minna. Eriti u\u0308leriigilisel raamatukogude aastal."}, {"text_idx": "#000033", "text": "Ta\u0308nasel pa\u0308eval on ko\u0303ik kallimaks la\u0308inud. Arusaadav, et raamatud on u\u0308hed esimeste seas, mis paljude inimeste jaoks ostukorvist va\u0308lja ja\u0308a\u0308vad. Samas ei saa see nii riigi jaoks olla. Kultuuri va\u0308ljasuretamine pole va\u0308ga lihtne, sest entusiastid teevad edasi ka rahalise toetuseta, aga samas, kui kultuuriinimesed lo\u0303puks enam so\u0308o\u0308mata hakkama ei saa, siis uuesti kultuurielu u\u0308les ehitada on juba keerulisem."}, {"text_idx": "#000034", "text": "Ma ei toeta igasuguste toetuste lauslaotamist. Nii ka mittte kirjanikele niisama raha jagamist. Laenutused on aga reaalne kasutatud teoste eest tasumine ning seega on see va\u0308ga vajalik ning rahva poolt saadavale kasule toetuv meede."}, {"text_idx": "#000035", "text": "Kogu selle pika jutu mo\u0303te on siis, et meie raamatukogude olemasolu ja toimimine, seal to\u0308o\u0308tavad inimesed ja nende teadmised on u\u0308limalt oluline. Eks seda ju na\u0308itab ka praegune u\u0308leriigilise raamatukogude aasta ta\u0308histamine. Ko\u0303ige selle jaoks on meil aga vaja raamatuid, mida kirjutavad inimesed, kes samal ajal oma so\u0308o\u0308gilaua pa\u0308rast ei muretse. Ehk et kui kirjanik on jo\u0303udnud lugejate lugemislauale ja su\u0308damesse, siis peaks see ka rahaliselt va\u0308lja paistma. Kui inimesed ise ei suuda eriti praegusel ajal osta nii palju raamatuid, et kirjanikud saadud tulude po\u0303hjal uusi maailmamuutvaid teoseid suudaks kirjutada, siis on see riigi jaoks koht va\u0308lja astuda ja o\u0308elda, et kirjaso\u0303na kultuuri osana on meie riigi ja rahva sa\u0308ilimiseks oluline ning me panustame selle sa\u0308ilimisse."}, {"text_idx": "#000036", "text": "Mo\u0303nusat u\u0308leriigilise raamatukogude aasta ja\u0308tku meile ko\u0303igile!"}, {"text_idx": "#000037", "text": "Samal teemal olen varem kirjutanud nii:"}, {"text_idx": "#000038", "text": "1.12.2021 Kas kirjutamine on pa\u0308riselt to\u0308o\u0308 ja kuidas saaksid otsustada, kellele kirjanikupalka ma\u0308a\u0308rata?"}, {"text_idx": "#000039", "text": "15.06.2019 Pa\u0308a\u0308sta (maa)raamatukogud seda ku\u0308lastades!"}, {"text_idx": "#000040", "text": "6.07.2018 Piilu kirjaniku rahakotti ehk minu 9585 ta\u0308nu"}, {"text_idx": "#000042", "text": "Indigoaalane27. juuli 2022, kell 09:44Ta\u0308nan, et kirjutasid. Ta\u0308iesti uus teema minu jaoks, ei teadnudki ja ma usun, et ka enamik inimesi ei tea seda su\u0308steemi.Pa\u0308ris huvitav oleks vo\u0303rdlus muusikutega, kes saavad autoritasu. Nendele maksjad teenivad sissetuleku reklaamist ( vo\u0303i siis ERR puhul riigilt). Huvitav, kas mingil hetkel tekivad ka nn kuutasuga raamatukogud. Et ku\u0308ll maksad, aga vastu saad uudisteosed esimesena vms.? Fakt, et raamatute hinnad to\u0303usevad/ ostujo\u0303ud ning lugemisharjumus va\u0308heneb. Midagi peab ette vo\u0303tma.Ma ise loen peamiselt e- raamatuid ja ingliskeelses maailmas on va\u0308ga levinud vo\u0303te- et esimest osa pakutakse tasuta vo\u0303i su\u0308mboolse tasu eest, aga ja\u0308rgmised on siis juba nn norm hinnaga ( kuigi ingl keelses maalimas on normaalne hind alla 10 euro)Igatahes, on mille u\u0308le mo\u0303elda. VastaKustutaVastusedVasta"}, {"text_idx": "#000043", "text": "Ta\u0308nan, et kirjutasid. Ta\u0308iesti uus teema minu jaoks, ei teadnudki ja ma usun, et ka enamik inimesi ei tea seda su\u0308steemi.Pa\u0308ris huvitav oleks vo\u0303rdlus muusikutega, kes saavad autoritasu. Nendele maksjad teenivad sissetuleku reklaamist ( vo\u0303i siis ERR puhul riigilt). Huvitav, kas mingil hetkel tekivad ka nn kuutasuga raamatukogud. Et ku\u0308ll maksad, aga vastu saad uudisteosed esimesena vms.? Fakt, et raamatute hinnad to\u0303usevad/ ostujo\u0303ud ning lugemisharjumus va\u0308heneb. Midagi peab ette vo\u0303tma.Ma ise loen peamiselt e- raamatuid ja ingliskeelses maailmas on va\u0308ga levinud vo\u0303te- et esimest osa pakutakse tasuta vo\u0303i su\u0308mboolse tasu eest, aga ja\u0308rgmised on siis juba nn norm hinnaga ( kuigi ingl keelses maalimas on normaalne hind alla 10 euro)Igatahes, on mille u\u0308le mo\u0303elda."}, {"text_idx": "#000045", "text": "Minu uue noorteraamatu \"Ma\u0308lestusteta suvi\" 2.osa saad tellida siit:"}, {"text_idx": "#000046", "text": "Kingi rahatarkust endale ja so\u0303brale:"}, {"text_idx": "#000048", "text": "Ja\u0308lle ongi ka\u0308es aeg oma tegemised kokku vo\u0303tta. Ikka selleks, et teaks, kust oled tulnud ja seega saaks paremini planeerida, et kuhu ja kuida..."}, {"text_idx": "#000049", "text": "Oleme siis jo\u0303udnud selle kohani, et lo\u0303puks tuleb see info u\u0308les - mu\u0308u\u0308a maja Ja\u0308divere ku\u0308las, Ma\u0308rjamaa vallas, Raplamaal. Lahutamisega saime k...\nKust tuli raha? Kuhu kulus aeg? Ehk Heli 2022.a kokkuvo\u0303te\nJa\u0308lle ongi ka\u0308es aeg oma tegemised kokku vo\u0303tta. Ikka selleks, et teaks, kust oled tulnud ja seega saaks paremini planeerida, et kuhu ja kuida..."}, {"text_idx": "#000050", "text": "Mina ja\u0308lgin veel neid blogisid:"}, {"text_idx": "#000052", "text": "Hetkel va\u0308rskeim Heli kirjutatud teos:"}, {"text_idx": "#000054", "text": "Siin blogis on sellised sildid"}]